കുറച്ചു ത്രില്ലൊക്കെ ഉണ്ട്, താങ്ക്യൂട്ടോ സൈമ വേദിയില് തുള്ളിച്ചാടി ശോഭന, വിഡിയോ വൈറല് സൗത്ത് ഇന്ത്യന് ഇന്റര്നാഷണല് മൂവി അവാര്ഡ് സൈമ നിശയില് താരമായി നടി ശോഭന. മികച്ച നടിയ്ക്കുള്ള പുരസ്കാരം നേടിയ ശോഭനയുടെ രസകരമായ പ്രതികരണത്തിന്റെ വീഡിയോയാണ് സോഷ്യല് മീഡിയയില് വൈറലാകുന്നത്. വരനെ ആവശ്യമുണ്ട് എന്ന ചിത്രത്തിലെ അഭിനയത്തിനാണ് ശോഭനയ്ക്ക് പുരസ്കാരം ലഭിച്ചത്. അവാര്ഡ് വാങ്ങിയ ശേഷം സൈമ അവസാനം എനിക്ക് ഒരു അവാര്ഡ് തന്നല്ലോ. കുറച്ചു ത്രില്ലൊക്കെ ഉണ്ട്, താങ്ക്യൂട്ടോ എന്നായിരുന്നു ശോഭന പറഞ്ഞത്. വേദിയില് നിന്ന് മടങ്ങുന്നവഴി കുട്ടികളെ പോലെ ശോഭന തുള്ളിച്ചാടുന്നതും വിഡിയോയില് കാണാം. ശോഭന, സുരേഷ് ഗോപി, ദുല്ഖര് സല്മാന്, കല്യാണി പ്രിയദര്ശന് തുടങ്ങിയ വലിയ താരനിര അരങ്ങേറിയ ഹിറ്റ് ചിത്രമാണ് വരനെ ആവശ്യമുണ്ട്. വര്ഷങ്ങള്ക്ക് ശേഷം ശോഭനയും സുരേഷ്ഗോപിയും ഒന്നിച്ച ചിത്രം എന്ന നിലയില് സിനിമ ഏറെ ശ്രദ്ധ നേടിയിരുന്നു. ഏഴ് വര്ഷത്തെ ഇടവേളയ്ക്ക് ശേഷമാണ് ശോഭന ബിഗ് സ്ക്രീനില് എത്തിയത്. ദുല്ഖര് സല്മാന് പ്രൊഡക്ഷന്സിന്റെ ബാനറില് എം സ്റ്റാര് ഫിലിംസും വേ ഫെറര് ഫിലിംസും നിര്മ്മിച്ച് അനൂപ് സത്യന് ആദ്യമായി സംവിധാനം ചെയ്ത ചിത്രം കൂടിയായിരുന്നു വരനെ ആവശ്യമുണ്ട്.